GiliGold/VAD_KnessetCorpus huggingface dataset:
יואב קיש: עשינו קריאה ראשונה, אנחנו עוברים להכנה לקריאה שנייה ושלישית.
יואב קיש: והיה נושא שביקשתי לבדוק, את זוכרת?
יואב קיש: טוב, תמשיכי, אזכיר לך.
<אתי בנדלר: כזכור, בעקבות ישיבות ועדת הכנסת, החלטות ועדת הכנסת, תוקן החוק שנקרא שידורי הכנסת, נקרא היום: חוק שידורי ערוץ הכנסת, בחודש יולי.
<אתי בנדלר: באוגוסט 2016 התיקון פורסם, ובמסגרתו תוקנה ההגדרה של "מישדרים מוספים".
<אתי בנדלר: להזכירכם, קודם כול, ערוץ הכנסת כולל שידורים הן בטלוויזיה והן באינטרנט, ומכיל שני סוגי שידורים: שידורי הכנסת ושידורים נוספים.
<אתי בנדלר: שידורי הכנסת אלה שידורי המליאה, ועדות ואירועים ממלכתיים שישודרו במסגרתו.
<אתי בנדלר: וכל יתר השידורים למעשה הם שידורים מוספים.
<אתי בנדלר: עכשיו, ההגדרה של השידורים המוספים תוקנה באופן שהיום היא קובעת: משדרים העוסקים בענייני הכנסת או משדרים שמטרתם טיפוח מודעות אזרחית וחיזוק ערכי הדמוקרטיה, או שעניינם מתן מידע או העשרה, והכול בזיקה למגוון היבטי עבודת הכנסת, לפעילות חברי הכנסת או לפעילות פוליטית.
יואב קיש: זוכרים.
יואב קיש: ירקנו דם על זה, את מספרת לי זוכרים?
<אתי בנדלר: עוד כשהוועדה דנה בתיקון הזה, הוזכר במהלך הישיבות, שהתיקונים שהם פרי המלצותיה של ועדה בראשות השופטת בדימוס שרה פריש שמינה יושב-ראש הכנסת, המליצה בין היתר למנוע קטיעת שידורי הכנסת, כאמור מליאה לצורך העניין הזה, לצורך שידור מהדורת חדשות, כפי שהיום מעוגן בתקנות שהתקינה ועדת הכנסת.
<אתי בנדלר: אבל לעומת זאת, לאפשר במהלך כל היום במהלך השידורים, הן שידורי הכנסת והן השידורים המוספים, להריץ בתחתית המסך "סקרולים" עם עדכוני חדשות.
<אתי בנדלר: עדכוני חדשות מדובר על עדכוני חדשות הן פרלמנטריים והן עדכוני חדשות כלליים.
<אתי בנדלר: הרעיון היה שמי שצופה בערוץ הכנסת לא יברח לערוץ אחר רק כדי להתעדכן במה שקורה בארץ ובעולם.
<אתי בנדלר: לאחר תיקון החוק התעוררה שאלה אם "סקרולים" האלה הם בגדר תוכניות, ואם כן, ככל הנראה שכן, הם לא נכנסים להגדרת "משדרים מוספים".
<אתי בנדלר: המטרה של ההצעה המונחת היום בפניכם לאישור לקריאה שנייה ושלישית היא לתקן את ההגדרה "משדרים מוספים", ולכתוב בסוף ההגדרה של "משדרים מוספים": "או עדכונים כתובים בענייני היום בארץ ובעולם, שישודרו בהתאם לתקנות לפי סעיף 4".
<אתי בנדלר: זה סעיף 1, שאותו אני קוראת עכשיו: בתיקון השני מוצע לתקן את סעיף 4 לחוק.
<אתי בנדלר: סעיף 4 לחוק עניינו בקביעת מדיניות לעניין שידורי ערוץ הכנסת והוא קובע ברישה: ועדת הכנסת תקבע בתקנות מדיניות לעניין – וכאן יש שורה של נושאים.
<אתי בנדלר: הנושא השישי, פסקה (6) אומר: סוגי המישדרים שרשאי הגוף המשדר לכלול במסגרת המישדרים המוספים.
<אתי בנדלר: וכאן מוצע להוסיף: "ובכלל זה הוראות לעניין שידור עדכונים כתובים בעניינים פרלמנטריים ובענייני היום בארץ ובעולם במהלך שידורי הגוף המשדר".
<אתי בנדלר: עכשיו נזכרתי על מה דיברת, הייתה הצעה לעגן כבר בחוק עצמו את הדרך, את אופן שידור עדכוני החדשות, כך שיהיה כתוב בחוק עצמו: בכתוביות רצות בתחתית המסך.
יואב קיש: בדיוק, עדכונים כתובים.
יואב קיש: שלא יפורש חס וחלילה אחרת.
<אתי בנדלר: לא, לא, עדכונים כתובים כתוב כבר בנוסח עצמו.
יואב קיש: אבל למה לא בפסקה (6)?
יואב קיש: לא, אני רוצה בתיקון סעיף 4 - - -
<אתי בנדלר: סליחה, אסביר.
<אתי בנדלר: בסעיף 1 בהגדרה "מישדרים מוספים", כפי שקראתי, כתוב: או עדכונים כתובים.
<אתי בנדלר: זאת אומרת, הנושא הזה - - -
יואב קיש: אה, אז כשאומרים עדכונים כתובים אז מתכוונים – סליחה, אגיד לך מה היה החשש שלי, שלא בגלל התיקון הזה בטעות אנחנו פותחים פתח לשינוי המהות של שידורי הערוץ, כפי שתכננו אותו.
<אתי בנדלר: לא, ממש ממש לא.
יואב קיש: זה הכי חשוב לי להבהיר.
יואב קיש: אנחנו לא עושים שום שינוי, רק מאפשרים את ה"סקרולים" למטה.
<אתי בנדלר: מעדכנים עדכונים כתובים.
<אתי בנדלר: עכשיו, נשאלת השאלה, מדוע אנחנו לא כותבים בחוק עצמו: באמצעות כתוביות רצות בתחתית המסך?
<אתי בנדלר: הצעתי, והוועדה קיבלה את זה בעת הכנה לקריאה ראשונה, לעגן את זה בתקנות, כי צריכים לבחון איך ישודרו אותם עדכונים כתובים לא בערוץ הטלוויזיה אלא באינטרנט, כי לא ברור שבאינטרנט - - -
יואב קיש: באינטרנט לא חייב, לא צריך.
יואב קיש: אדם שיושב באינטרנט לא צריך את – אנחנו לא מחייבים את זה.
<אתי בנדלר: לא חייב, אבל ברגע שאתה כותב את הדברים האלה, יש הרשאה.
איילת נחמיאס ורבין: יש הרשאה.
איילת נחמיאס ורבין: אתה מאפשר, אתה לא מחייב.
<אתי בנדלר: מאפשר את זה.
<אתי בנדלר: ולכן חשבנו לעגן את זה, להגדיר את זה בתקנות.
<אתי בנדלר: ואגב, יש מספר שינויים שיש לערוך בתקנות, כבר הכנו את זה, ואני מציעה שממש בתחילת הכנס הבא ניפגש ונציג בפני הוועדה - - -
יואב קיש: דרך אגב, לא יכולנו לעשות את כל הדבר הזה בתקנות?
יואב קיש: זה סותר את החוק?
<אתי בנדלר: בוודאי, כי ברגע שאנחנו אומרים ששידורים מוספים הם רק בענייני הכנסת או בזיקה לעבודת הכנסת, כפי שקראתי, אז לא ניתן לכלול גם חדשות כלליות.
<אתי בנדלר: ובכן, אלה תיקונים שעליהם מדובר בסעיפים 1 ו-2.
<אתי בנדלר: אני קוראת עכשיו את סעיף 2 להצעת החוק: תיקון סעיף 4 - בסעיף 4 לחוק העיקרי, בפסקה (6), בסופה יבוא - - -
יואב קיש: יש לך את החוק העיקרי רגע?
יואב קיש: אפשר לראות אותו?
<אתי בנדלר: בסעיף 4 לחוק העיקרי, מסומן שם.
<אתי בנדלר: גם הוספנו את התיקון כפי שהוא ייראה כנוסח משולב, אם התיקון יתקבל.
<אתי בנדלר: סעיפים 3 ו 4 המוצעים עניינם בתחולה.
יואב קיש: רק רגע, אני עוצר אותך לשאלה, אני עכשיו פתאום רואה משהו.
יואב קיש: בהגדרות הוספתם את זה רק במישדרים מוספים.
יואב קיש: האם לא ניתן יהיה לפרש את זה, שאפשר יהיה עדכונים כתובים לעשות רק במישדרים מוספים, ואי-אפשר יהיה במהלך שידורי הכנסת להריץ - - -
<אתי בנדלר: אסביר שוב.
<אתי בנדלר: השידורים הן בטלוויזיה והן באינטרנט כוללים שני סוגי מישדרים: שידורי הכנסת ומישדרים מוספים.
יואב קיש: זה הבנתי לגמרי.
יואב קיש: אני אומר: בהגדרה - - -
<אתי בנדלר: אז באופן כללי, כל מה שלא נכנס למליאה, ועדות, אירועים, זה מישדרים מוספים.
<אתי בנדלר: אחר כך, איך ומתי ניתן יהיה לשדר אותם, זה יהיה בתקנות לפי סעיף 4.
יואב קיש: עכשיו הסתדר לי, אוקיי.
<אתי בנדלר: עכשיו, סעיפים 3 ו-4 עניינם בתחולה.
<אתי בנדלר: כדי להסיר ספק, אנחנו מבקשים לתקן גם את החוק המתקן, החוק שהוועדה תיקנה, כפי שהזכרתי, בחודש יולי, ופורסם ב-1 באוגוסט.
<אתי בנדלר: אנחנו מבקשים להבהיר, שכל התיקונים יחולו רק על מי שייבחר במכרז שהמועצה לשידורי כבלים - - -
יואב קיש: מה הלוחות זמנים, דרך אגב?
<אתי בנדלר: כרגע, בהתאם למצב הנוכחי - - -
יואב קיש: מי הגיש הצעות – יודעים, פורסם, אפשר לדבר על זה?
<אתי בנדלר: אני לא מדברת על מכרזים פתוחים.
<אתי בנדלר: פורסם בתקשורת, אני חושבת - - -
יואב קיש: אז מה פורסם?
יואב קיש: תגיד לי.
<זיו מאור: חדשות 2, RGE, ערוץ 20.
יואב קיש: רגע, מי זה RGE?
<זיו מאור: שותף ב-51% מערוץ 10.
יואב קיש: אז חדשות 2, RGE - - -
<זיו מאור: ערוץ 20.
<זיו מאור: וקבוצה נוספת שקשורה ל"אולפני הרצליה".
איילת נחמיאס ורבין: הם גם הגישו?
יואב קיש: שמה היא עושה?
יואב קיש: זה קבוצה של הפקה רק?
<זיו מאור: לא, זה קבוצה של אנשי טלוויזיה שהתאגדו יחד כדי להתמודד למכרז הזה.
איילת נחמיאס ורבין: "אולפני הרצליה" – יש להם יכולת, הם התמודדו בעצם בכל מכרז מסחרי שהיה, למעשה עד היום לא בהצלחה.
יואב קיש: הם מפיקים, אין להם - - -
איילת נחמיאס ורבין: לא, לא, לא, יש להם תשתיות לכול.
איילת נחמיאס ורבין: הם יכולים לעשות הכול.
<זיו מאור: אצהיר שהגשנו עתירה כדי לעצור את המכרז הזה, ויש בקשה לצו ביניים שתלויה ועומדת.
<אתי בנדלר: באיזו עילה?
<זיו מאור: אי סדרים חמורים במועצת הכבלים והלוויין, וניגוד עניינים חריף - - -
יואב קיש: תגיד רק מי אתה.
<זיו מאור: זיו מאור, מהאגודה לזכות הציבור לדעת.
<זיו מאור: אי סדרים וניגוד עניינים חמורים בוועדה.
<זיו מאור: אחת מחברות הוועדה – בעלה נמצא בקשרים עסקיים בהיקף של עשרות מיליוני שקלים עם שתיים ממתמודדות.
איילת נחמיאס ורבין: עוד פעם.
<זיו מאור: אחת מחברות הוועדה - - -
איילת נחמיאס ורבין: ועדת המכרזים?
<זיו מאור: כן.
<זיו מאור: הוועדה/מועצה, מועצת הכבלים והלוויין, שמונתה כוועדת המכרז - נעמי שחורי, בעלה - -
איילת נחמיאס ורבין: כתרי.
<זיו מאור: - - בעלה כתרי הוא מנכ"ל קרן הקולנוע הישראלי.
<זיו מאור: ערוצים 2 ו-10 השקיעו בחמש השנים האחרונות יותר מ-16 מיליון שקל בסרטים של קרן הקולנוע.
<זיו מאור: ולכן יש ניגוד עניינים חריף, ועתרנו לבג"ץ נגד ההתקדמות של המכרז.
יואב קיש: טוב, נשאיר את זה לבג"ץ.
<אתי בנדלר: כן, לבג"ץ ולמועצה.
<אתי בנדלר: אפילו לא הייתי מודעת לכך.
יואב קיש: לא הייתי מודע למי מתמודד על הערוץ.
איילת נחמיאס ורבין: זה גם ברח לי מתחת לרדאר.
איילת נחמיאס ורבין: לא רק לנתניהו - - -
יואב קיש: חס וחלילה.
יואב קיש: לא מחפשים שיחמקו לנו מתחת לרדאר.
יואב קיש: כן, אז בוא נסכם ונסיים.
<אתי בנדלר: אז כדי למנוע ספקות, אנחנו מבקשים להבהיר שהתיקון שנעשה יחול רק על הזכיין החדש.
<אתי בנדלר: וגם התיקון הנוכחי המוצע כרגע יחול גם על הזכיין החדש.
<אתי בנדלר: אני קוראת את סעיפים 3 ו-4.
יואב קיש: קודם כול, זה נראה לי טוב.
יואב קיש: אני חושב שאיילת תסכים אתי שאנחנו למעשה – לי לפחות אין הסתייגויות.
איילת נחמיאס ורבין: אני חושבת שזה תיקון במקום.
יואב קיש: כן, תיקון הבהרה, הוא לא תיקון דרמטי שמשנה תוכן משמעותי.
יואב קיש: מה שלי היה חשוב לראות, שבאמת אנחנו לא משנים את המהות של המישדרים המוספים.
יואב קיש: אין שום כוונה, פה כל התיקון לחוק זה רק ה"סקרול" לטובת עדכונים, אם יידרשו.
<אתי בנדלר: כיוון שאדוני בכל זאת שאל ללוח הזמנים, אז אענה לך.
<אתי בנדלר: אני שמה בצד את הנושא של העתירה, שאני לא מכירה ולא יודעת שום דבר.
<אתי בנדלר: עקרונית הזכיין החדש, תוקף הרישיון היה אמור להסתיים ב-3, אם אינני טועה, במאי השנה.
יואב קיש: עוד לא נבחר מישהו?
<אתי בנדלר: לא נבחר מישהו.
<אתי בנדלר: למיטב ידיעתי, תוקף הרישיון הוארך בתקופה מוגבלת נוספת, משהו בחודש יולי.
יואב קיש: זה בסמכות של המועצה לדחות?
<זיו מאור: 24 בספטמבר, זה התאריך של ההארכה של הרישיון.
<זיו מאור: 24 בספטמבר 17' הוארך הזיכיון של חדשות 2.
יואב קיש: זה בסמכות של מי להאריך?
<אתי בנדלר: בספטמבר?
<אתי בנדלר: אני משוכנעת שאתה טועה, בוודאות אתה טועה.
<זיו מאור: אוקיי, זה מה שמופיע בהחלטות המועצה באתר האינטרנט של משרד התקשורת.
יואב קיש: זה בסמכות המועצה ושר התקשורת?
יואב קיש: מי מאשר את זה?
<אתי בנדלר: בסמכות המועצה להאריך את תוקף הרישיון.
איילת נחמיאס ורבין: כן, זו המועצה.
איילת נחמיאס ורבין: אחרי שיוצאים למכרז הם מקבלים או נותנים פרק זמן בדרך כלל לשאלות.
איילת נחמיאס ורבין: ואז לפי השאלות - - -
יואב קיש: הייתה שנה כמעט.
יואב קיש: 10 חודשים היה כשיצאנו לדרך.
<אתי בנדלר: זה היה ברור, אדוני, שפרק הזמן לא היה ריאלי.
<אתי בנדלר: זה היה ברור לחלוטין.
יואב קיש: עשינו את המקסימום שכן.
<אתי בנדלר: זה מוארך לתקופה מאוד קצרה של בערך חודשיים.
יואב קיש: תני לנו תשובה על זה.
יואב קיש: את יכולה לבדוק?
יואב קיש: אז בוא נראה, יש הבדל בין יוני לספטמבר.
<אתי בנדלר: לא, לא, לא, בוודאות מדובר בחודש יולי.
<אתי בנדלר: אני לא זוכרת את המועד המדויק - - -
יואב קיש: אבל עד יולי כבר ייבחר - - -
<אתי בנדלר: לא רק שייבחר - - -
יואב קיש: ייכנס.
<זיו מאור: נמסר לי, שבהינתן שהבקשה לצו ביניים תידחה, בחודש אפריל הם רוצים לפרסם את הזוכה.
<זיו מאור: זה מה שנאמר.
יואב קיש: אז זה הגיוני.
איילת נחמיאס ורבין: לא, אבל למה אתה אומר שראית - - -
<זיו מאור: יש החלטה להאריך את הזיכיון עד ספטמבר.
איילת נחמיאס ורבין: אז קודם כול, זו לא בעיה להסתכל באתר האינטרנט של מועצת הכבלים והלוויין ולראות, כי שם מפורסמים כל הדברים האלה.
איילת נחמיאס ורבין: רק רציתי להעיר איזושהי הערה, שאני מודה ומתוודה שתוך כדי התהליך של היציאה למכרז לא חשבנו עליו, אבל בעת הזאת אני חושבת שצריך לדבר עליו.
איילת נחמיאס ורבין: יש כאן הרבה עובדים בערוץ הכנסת שהם לא עובדי התוכן בדרך כלל, למרות שגם על עובדי התוכן הייתי מדברת.
איילת נחמיאס ורבין: אבל דווקא על העובדים מה שנקרא שמנהלים את ה-floor, על העובדים הטכניים.
איילת נחמיאס ורבין: אני מאוד מאוד מקווה שיימצא להם פתרון ויימצא להם בית אצל מי שיהיה הזכיין החדש, כי תוכן בדרך כלל זה אנשים שבאים מתוך הזרוע שזוכה במכרז, ועובדים טכניים זה בדרך כלל עובדים שסובלים נקרא לזה פחות מאיזושהי הגנה של בית קבוע.
איילת נחמיאס ורבין: אז אני מודה שלא חשבתי על זה תוך כדי הכנת המכרז.
איילת נחמיאס ורבין: אני מקווה שכן לפחות לחלק גדול מהם ימצא הזכיין, בין אם זה – אם זה יישאר כמובן ערוץ 2, אז כמובן שלא תהיה בעיה, אני מניחה.
איילת נחמיאס ורבין: אבל אם זה יהיה זכיין חדש, אני מקווה שהוא יהיה ער לזה.
יואב קיש: אגיד לך שני דברים לגבי זה.
יואב קיש: ראשית, יכול להיות שעלית פה על משהו שגם אני לא חשבתי, שנפגוש אותו עוד כמה חודשים עם הרבה מאוד קשיים.
יואב קיש: כי יש שמה אני חושב כ-100 עובדים סך הכול, אני חושב שמתוכם לדעתי בין 60 ל-70 זה עובדים שכנראה, אם הזכיין יתחלף – כמובן שלא ישתמע מדברי שאני כאילו מכוון שלא יתחלף או כן יתחלף, בזה אני לא נוגע.
איילת נחמיאס ורבין: אין לנו עמדה - - -
יואב קיש: אבל אם הזכיין יתחלף, 60 עובדים שהיו אתנו במשך עשור, חלקם מן הסתם, וחלקם באופן קבוע, ימצאו את עצמם - - -
יואב קיש: הרי זה גם לא – לא יודע, זה נושא לא פשוט.
יואב קיש: מצד שני, שני דברים: לא נתערב כמובן במכרז בעניין הזה, וזה ברור לכולם.
יואב קיש: וצריך רק להגיד, אני מקווה שבאמת אם יהיה זכיין חדש, שהוא יכול רק להרוויח מלהיעזר - - -
איילת נחמיאס ורבין: תראה, הערתי את ההערה הזאת, כי, אתה יודע, הרבה פעמים, כל מקום שמגיעים, אז כל אחד מגיע עם - - - שלו.
איילת נחמיאס ורבין: ויש לי respect לזה, שנינו באים מהמגזר העסקי.
איילת נחמיאס ורבין: אני אומרת לנו, שיהיו ערניים שיש פה עובדים מצוינים, אני כרגע מדברת על העובדים.
איילת נחמיאס ורבין: ואני מקווה שלפחות חלקם, שאין להם באופן אוטומטי בית, ימצאו בית בכל קונסטלציה.
יואב קיש: מכיוון שאין הערות, אני מעלה להצבעה להכנה לקריאה שנייה ושלישית.
יואב קיש: אני חושב שנצביע על הכול כמקשה אחת, כי יש הסכמות ואני לא רואה סיבה.
יואב קיש: אז מי מאשר את הצעת החוק, כפי שהוגשה, לפי הסעיפים 1, 2, 3 ו-4, שהוקראו ופורטו לעיל?
יואב קיש: בעד הצעת החוק – פה אחד
יואב קיש: סיימנו להכין את הצעת חוק שידורי ערוץ הכנסת (תיקון מס' 8) לקריאה שנייה ושלישית.
<אתי בנדלר: אני מודה לוועדה, ובעיקר לחבריה.
חוק הבאות: הצעת חוק הזכות לעבודה בישיבה (תיקון מס' 3) (הבטחת תנאים הולמים למאבטחים), התשע"ז-2017 (כ/689).
חוק הבאות: הצעת חוק פעולות איבה (תיקון מס' 34) (תגמולים לנפגעי פעולות איבה שהתרחשו מחוץ לישראל, התשע"ז-2017 (כ/695).
חוק הבאות: בקשת יו"ר הוועדה המיוחדת לדיון בהצ"ח התכנון והבניה (תיקון – פיצול דירות) ובהצעת חוק בעניין תקופת לידה והורות למיזוג הצעות החוק הבאות:
חוק הבאות: הצעת חוק עבודת נשים (תיקון הארכת חופשת לידה), התשע"ה-2015 (פ/1135).
חוק הבאות: מינוי מ"מ ליו"ר הכנסת בעת היעדרו מן הארץ.
החוק הבאות: הצעת חוק בנק ישראל (תיקון מס' 4) (הוועדה ליציבות פיננסית), התשע"ז-2017 (מ/1112).
החוק הבאות: הצעת חוק מעמדן של ההסתדרות הציונית העולמית ושל הסוכנות היהודית לארץ-ישראל (תיקון – התקשורת למימוש מטרות ציבוריות), התשע"ז-2017 (פ/3927/20).
החוק הבאות: הצעת חוק לתיקון פקודת ביטוח רכב מנועי (נוסח חדש)(מס' 22), התשע"ז-2017 (מ/1113).
החוק הבאות: הצעת חוק למניעת מפגעים (תיקון – מניעת רעש ממערכת כריזה בבית תפילה), התשע"ז-2016 (פ/3590/20).
היום בנושאים: "מחדל התנהלות הבנקים במקרה של פישמן" הצעת חה"כ איילת נחמיאס ורבין.
<חברי הוועדה: יואב קיש – היו"ר אמיר אוחנה ישראל אייכלר רוברט אילטוב דוד ביטן יואב בן צור יואל חסון אחמד טיבי אברהם נגוסה איילת נחמיאס ורבין רועי פולקמן
: יהודה גליק משה גפני יצחק וקנין דב חנין מיכאל מלכיאלי אורי מקלב אוסאמה סעדי רחל עזריה
<מוזמנים: מזכירת הכנסת ירדנה מלר-הורוביץ
<רישום פרלמנטרי: אור שושני
יואב קיש: סדר היום יתנהל לפי האילוצים של הוועדה הזו והאילוצים של חברי הכנסת השונים.
יואב קיש: אני מתחיל במכתב שקיבלנו ממזכירת הכנסת ירדנה מלר-הורוביץ בנושא בחירת ממלא מקום ליושב-ראש הכנסת בעת היעדרו מהארץ: יושב-ראש הכנסת חבר הכנסת יולי יואל אדלשטיין עתיד לצאת מהמדינה ביום שני כ"ט באדר התשע"ז, 27 במרץ 2017, ולשוב ארצה ביום ראשון ו' בניסן התשע"ז, 2 באפריל 2017.
יואב קיש: אנחנו צריכים לקבל את המלצת היושב-ראש שאת מקומו ימלא סגן יושב-ראש הכנסת חבר הכנסת יצחק וקנין, שנמצא איתנו כאן.
יואב קיש: אני בהחלט רוצה להיענות לבקשתו של יושב-ראש הכנסת.
יואב קיש: מה לגבי הנושא של הוועדות בפגרה?
יואב קיש: את רוצה להישאר לזה?
יואב קיש: אנחנו מדברים עכשיו על עבודות הוועדות בפגרה.
יואב קיש: אנחנו לקראת פגרת הפסח, שהיא פגרה יותר קצרה וגם יש בה את חול המועד.
יואב קיש: אנחנו ממליצים כך: בהתאם לסעיף 112(א) לתקנון הכנסת הכוונה היא להתיר לוועדות הכנסת, לרבות ועדות מיוחדות, ועדות משותפות וועדות המשנה, להמשיך בעבודתן בימי פגרת הפסח, אולם מספר הישיבות שתקיים כל ועדה לא יעלה על ארבע ישיבות, אלא אם כן יושב-ראש הכנסת יתיר, במקרים מיוחדים, ישיבות נוספות, לפי סעיף 112(ב) לתקנון.
יואב קיש: לעניין זה סיורים של ועדה כמוהם כישיבות הוועדה.
יואב קיש: ההגבלה האמורה לא תחול על ועדת הכנסת, ועדת הכספים וועדת החוץ והביטחון.
יואב קיש: על יושבי-ראש הוועדות להודיע לחברי הוועדה על קיום ישיבה בפגרה ועל סדר יום לפחות ארבעה ימים מראש, ובמניין הימים יבואו בחשבון יום מסירת ההודעה ויום קיום הישיבה.
איילת נחמיאס ורבין: כמה ימי עבודה בערך יוצאים בפגרה?
איילת נחמיאס ורבין: כי אנחנו רוצים להבין כמה ישיבות זה הגיוני ולמה לא שש ישיבות?
ירדנה מלר-הורוביץ: זה חמישה שבועות.
יואב קיש: שישה שבועות, מתוכם שבוע חופש.
יואב קיש: זה סביר לגמרי, זה בערך פעם בשבוע עבודה.
יואב קיש: בנוסף, לא ניתן לקיים ישיבות נוספות בוועדה ביום שבו נקבעה הישיבה או להוסיף נושאים לסדר היום שנקבע, אלא בהודעה מראש של ארבעה ימים לפחות.
יואב קיש: זאת אומרת, אתה יכול להודיע על ישיבה עוד שבועיים, ועד ארבעה ימים אתה יכול להודיע על נושאים נוספים.
יואב קיש: והישיבות לא אמורות לחרוג מהמקובל בוועדה.
יואב קיש: חברים, אני מציע את זה להצבעה.
יואב קיש: נמצא איתנו יושב-ראש ועדת הכספים, שביקש כמה נושאים.
איילת נחמיאס ורבין: סדר יום פסיכופתי.
יואב קיש: שמתי את הכול בסדר היום ואנחנו פשוט נראה מה אנחנו מספיקים לעשות.
יואב קיש: חבר הכנסת גפני, יש לנו שני חוקים לקביעת ועדה בינך לבין חברת הכנסת רחל עזריה.
יואב קיש: אני לא מעלה את זה היום לדיון, אנחנו צריכים לשבת וללבן את זה.
יואב קיש: יש את הטענה לנושא חדש בעניין חוק הגליל, של חבר הכנסת גליק.
יואב קיש: גליק, אתה רוצה להציג את הנושא החדש?
יהודה גליק: לפני שאני מציג אני קודם כול רוצה לציין שבימים האחרונים התפרסמו כתבות בתקשורת ובהן הושמץ חבר הכנסת וקנין.
יהודה גליק: אני מגנה את הכתבות האלה מכול וכול.
יהודה גליק: לא היה לי שום חלק בהן - - -
יצחק וקנין: בסדר, אני מתמודד עם זה.
יהודה גליק: אני חושב שחבר הכנסת וקנין.
יהודה גליק: אני שמח שהצבענו עליו עכשיו כממלא מקום יושב-ראש הכנסת ונדמה לי שכולם פה מסכימים פה אחד שהאיש ישר והגון, וכל מה שנאמר שם – לא ממני, גם לא ברמז ולא במשל.
יצחק וקנין: נתמודד עם זה, אל תדאג.
יואב קיש: אני שמח שזה נאמר, זה חשוב.
משה גפני: רק שמי ששלח אותך גם שלח את הכתבה הזאת.
יהודה גליק: לא, אני לא - - -
יואב קיש: חברים, בבקשה, לעניין.
יהודה גליק: לעניינו של העניין, אני בא פה בשם תקנון הכנסת ובשם הסדר הטוב.
יהודה גליק: יש פה כמה בעיות אקוטיות לגבי העניין הזה.
יהודה גליק: הכנסת קיבלה הצעת חוק שבה נאמרה שורה אחת: "הצעת חוק הגליל (הארכת תקופה למתן עדיפות למשק הלול במרום הגליל)".
יהודה גליק: זאת הייתה הצעת החוק שעמדה בפני הכנסת.
יהודה גליק: שני דברים.
יהודה גליק: א', עצם העלתה לקריאה ראשונה הייתה בעייתית, כי הסתבר שבמועד ההצבעה על הקריאה הראשונה נפלה הצעה להארכת חוק הגליל בהצבעה, כיוון שהיא הצעה פרטית תקציבית שלא זכתה בתמיכת הממשלה בהתאם לדרישות חוק היסוד, כלומר, הצביעו בעדה רק 28 ח"כים ולא 50, ולכן יש פה איזשהו עיוות שחייבים לתקן אותו בהצבעה חוזרת בקריאה ראשונה.
יהודה גליק: אז זה לגבי עצם ההצבעה לקריאה ראשונה, שהייתה הצבעה לא חוקית.
יהודה גליק: מה שהתקבל בוועדה ומה שרצו והצביעו בשבוע שעבר.
יהודה גליק: ואני שמח שהיועצת המשפטית החזירה את זה, אבל רק אחרי שצפצפו על הבקשה שלי לנושא חדש.
יהודה גליק: אלא שתוכן ההצעה גדל לארבעה עמודים ובתוכם נושאים שמעולם לא היו קשורים כהוא זה לנושא, נושאים שלא היו קשורים לחוק הגליל מעולם.
יהודה גליק: הגניבו פה פנימה – אגב, זה פורסם רק כשעתיים לפני הדיון – מסלול שלם של דברים שחורגים מגדר נושא הצעת החוק - - -
יואב קיש: אני מבין את העניין, אבל בוא נתמקד בעיקר.
יהודה גליק: הנה, זה בדיוק העיקר.
יהודה גליק: בעצם מדובר בהסדר שהוא שונה לחלוטין, שלא היה קשור ואין לו שום קשר לחוק, ולכן הניסיון להכניס אותו לחוק נוגד גם הוא את הסדר הציבורי ואת ההגינות.
יהודה גליק: לא רק שיש פה נושא חדש, אלא יש פה מצב שמגניבים בדלת האחורית נושא שמעולם לא היה קשור לחוק הגליל, וזה הנושא של חלף הפטם.
יהודה גליק: נדמה לי שהדבר הזה נוגד בשלושה עניינים: א', הקריאה הראשונה הייתה לא חוקית; ב', התוספת היא נושא חדש; ג', מדובר פה במשהו שהוא בכלל לא קשור.
יהודה גליק: לכן אני מבקש את עמדת היועצת המשפטית של ועדת הכספים ושל ועדת הכנסת לגבי שלושת העניינים האלה.
יואב קיש: לפני שנשמע את היועצות המשפטיות, נשמע את ההתייחסות של חבר הכנסת גפני להערות של חבר הכנסת גליק.
משה גפני: אני מופתע מכל העניין הזה.
משה גפני: לאחר שמליאת הכנסת אישרה את החוק הזה, מליאת הוועדה דנה מספר רב של ישיבות בעניין הזה.
משה גפני: נדמה לי שמה שחבר הכנסת גליק מעלה כאן
משה גפני: הוא לא מעלה על הכנסת הנוכחית, זאת אומרת, הוא לא מעלה בכלל על הכנסת במדינת ישראל.
משה גפני: הפגיעה בכנסת, במה שהוא טוען בטיעון הראשון שלו, שמגיע חוק שהממשלה העבירה בקריאה ראשונה והוועדה לא תשב לשנות אותו במהלך הדיונים – המשמעות של העניין היא פגיעה מוחלטת בכנסת.
משה גפני: מעולם לא היה דבר כזה, מעולם מזכיר הממשלה לא נתן אישור שמדובר בתקציבי.
משה גפני: ברגע שהממשלה תומכת והיא אומרת שהיא תומכת בחוק - - -
יהודה גליק: אבל היא תמכה בהתניה, ולא היה את ההתניה.
משה גפני: בוועדת הכנסת מפריעים לי?
משה גפני: וזה לא היה מעולם.
משה גפני: אנחנו בשבוע שעבר העברנו חוק.
משה גפני: כמו בכל ועדה בכנסת, אנחנו מעבירים חוקים שאנחנו משנים אותם.
משה גפני: זה תפקיד הכנסת ואוי ואבוי אם אנחנו לא נשנה חוקים ואנחנו נהיה רובוטים שמאשרים את מה שהממשלה אומרת.
משה גפני: הממשלה הייתה שותפה לדיונים האלה, אמר נציג הממשלה בדיון בוועדת הכספים – ואפשר לראות את זה בפרוטוקול – שזה לא תקציבי.
משה גפני: הגיע חבר הכנסת גליק, אחרי שאנחנו שוברים את הראש שעות ארוכות בדיונים ארוכים ואחרי שהצבענו כבר לטעמי את ההצבעה האחרונה לסעיף האחרון, וטוען לנושא חדש.
משה גפני: מעניין שהטענה שלו על נושא חדש, אחרי שבעה דיונים, באה בעקבות מכתב של התנועה לאיכות השלטון, מילה במילה.
משה גפני: אחד מהם הייתי צריך להוציא החוצה בגלל שהוא ניסה לשכנע חברי כנסת להגיד נושא חדש.
משה גפני: אם הם באים לנהל לי פה את הכנסת באמצעות חברי - - -
יואב קיש: אבל בסוף זו דעתו.
יואב קיש: עם כל הכבוד, אנחנו מקשיבים להרבה מאוד אנשים וזו זכותו להחליט שזו דעתו.
יואב קיש: חבר הכנסת גפני, אני מבקש לא להיכנס לעניין הזה.
משה גפני: אני לא נכנס לשום מקום.
משה גפני: כאילו נולדתי אתמול וכאילו אתה נולדת אתמול, כאילו אנחנו לא יודעים על מה שנעשה פה.
משה גפני: אני אמרתי ליושב-ראש ועדת הכנסת: אני את הדבר הזה ארצה להביא לדיון בוועדה, את השאלה האם מותר ככה, כמו לוביסטים, לבוא ולהכריח חברי כנסת - - -
יואב קיש: הם סוג של לוביסטים.
משה גפני: אבל זה לא נושא הדיון.
משה גפני: נושא הדיון הוא הטענה שיש כאן נושא חדש.
משה גפני: אני מבקש מוועדת הכנסת לדחות את זה, מכיוון שזה חלק מהדיון שהתקיים בוועדה.
משה גפני: בעקבות הערות שניתנו גם על ידי חברי הכנסת וגם על ידי הממשלה, נדרשנו לשנות דברים, להרחיב אותם, לעשות מזה כל מיני הצעות פשרה - - -
יהודה גליק: אבל אלה נושאים שלא קשורים.
משה גפני: כל הנושא של טענת נושא חדש במקרה הזה זה ביזיון לאינטליגנציה של חברי הכנסת.
יואב קיש: זה קצת חמור, אבל בסדר.
משה גפני: אבל זאת האמת.
יואב קיש: היועצת המשפטית, בבקשה.
<שגית אפיק: אז למעשה השינוי שעברה הצעת חוק הגליל בין הקריאה הראשונה לקריאה השנייה והשלישית הוא אכן שינוי משמעותי.
<שגית אפיק: מהצעת חוק שבקריאה הראשונה נועדה להאריך בעשר שנים את חוק הגליל היא הייתה להצעה בת מספר עמודים שכוללת הסדרים לא מעטים ביחס לחוק הגליל.
<שגית אפיק: יחד עם זאת, כל ההסדרים שנקבעו בוועדה הם הסדרים שנובעים מחוק הגליל; גם נושא הפטם נמצא בחוק הגליל, גם נושא הסובסידיות.
<שגית אפיק: כל הנושאים הם נושאים שלמעשה היו נושאים שהתבקש לתקן אותם, ואני אסביר למה.
<שגית אפיק: במהלך הדיונים בקריאה הראשונה עלו טענות שלא ניתן לחוקק את התיקון שמאריך את חוק הגליל בעשר שנים נוספת כמו שהוא.
<שגית אפיק: הטענה עלתה בעיקר מקרב נציגי הממשלה, נציגי משרד החקלאות ונציגי משרד המשפטים.
<שגית אפיק: הטענה הזאת באה לומר שבשל פסיקה של בית המשפט העליון אי אפשר להאריך עוד את עשר השנים ולהשאיר את חוק הגליל בדיוק כפי שהוא, אלא צריך להיכנס להסדרים ולעשות בהם שינויים.
<שגית אפיק: ולכן אם אני צריכה לומר מה השורה התחתונה - - -
יהודה גליק: חלף-הפטם היה בתוך חוק הגליל?
יהודה גליק: הוא בתוך חוק הגליל?
<שגית אפיק: הפטם נמצא בחוק הגליל.
<נילי אבן-חן: חלף-הפטם לא נמצא שם.
משה גפני: באיזו רשות את מדברת?
<נילי אבן-חן: אתה לא יושב-ראש הפעם.
אחמד טיבי: לא, לא, צריך להוציא אותה, אדוני.
אחמד טיבי: אני לא יודע מי זאת, אבל - - -
יואב קיש: מה היא אמרה?
יואב קיש: אני פספסתי מה היא אמרה.
<נילי אבן-חן: אני אמרתי - - -
יואב קיש: לא, אני לא שאלתי אותך, את לא מדברת.
אחמד טיבי: אי אפשר לדבר ככה לחבר כנסת.
יואב קיש: טוב, סדרנים, תוציאו אותה החוצה בבקשה.
<נילי אבן-חן: רגע, מה, אתה יודע מה אמרתי?
<נילי אבן-חן: אמרתי - - -
יואב קיש: אני שמעתי הערה לחבר הכנסת גפני שלא במקומה.
יואב קיש: זה מה שאני שמעתי - - -
יהודה גליק: לא, סליחה, הוא העיר לה והיא אמרה לו שהוא לא היושב-ראש.
יואב קיש: רק שנייה, סדרן, שנייה.
יהודה גליק: הוא העיר לה והיא אמרה לו "אתה לא היושב-ראש".
יואב קיש: מה הוא העיר לה?
יואב קיש: את מתנצלת על הדברים שלך?
יואב קיש: אני רוצה לשמוע אם את מתנצלת.
יהודה גליק: לא, היא יכולה להגיד שהוא לא היושב-ראש.
יואב קיש: לא, גליק, אני לא מוכן שהיא תענה לחבר כנסת בצורה הזאת.
יואב קיש: את מתנצלת על דברייך לחבר הכנסת גפני?
<נילי אבן-חן: אם אני אדע על מה אני מתנצלת אני אתנצל.
משה גפני: את אמרת לי שאני - - -
יואב קיש: אני אגיד לך מה אני שמעתי.
יואב קיש: רגע, אף אחד לא מדבר עכשיו, רק אני מדבר.
איילת נחמיאס ורבין: - - - הוועדה - - -
יואב קיש: סליחה, איילת, אף אחד לא מדבר עכשיו.
יואל חסון: מה, באמת אנחנו עוסקים עכשיו בדבר הזה?
יואב קיש: כן, כי אני רוצה לסגור את הדבר הזה.
יואל חסון: זה כמו שאתם עוסקים בתאגיד, זה לא ייאמן.
יואב קיש: אני שמעתי שאת גערת בחבר הכנסת גפני - - -
יהודה גליק: היא אמרה לו שהוא לא היושב-ראש, היא לא גערה בו.
יואב קיש: אני רוצה להבין אם את מתנצלת על דברייך.
<נילי אבן-חן: אם זה נשמע כגערה אז אני מתנצלת.
יואב קיש: אוקיי, אז את יכולה להישאר פה, אבל אני מבקש לא לדבר יותר.
יואב קיש: בפעם הבאה שאת תדברי אני אוציא אותך החוצה.
יואב קיש: אני רוצה לסיים את הדברים של היועצת המשפטית.
<שגית אפיק: ולכן אני אומרת שמבחינה טכנית פורמלית לכאורה באמת מדובר בנושא חדש, כי באמת יש פה שינוי לעומת הקריאה הראשונה.
<שגית אפיק: אבל משתי סיבות אני חושבת שהתיקון הזה הוא תיקון שהיה הכרחי, גם מהפן המשפטי: גם בגלל שזה היה תיקון שנדרש על ידי נציגי הממשלה, וגם משום שבמהלך הדיון לקריאה הראשונה חברי הוועדה אמרו שפניהם לכיוון של שינוי ההסדר ולא הארכתו כפי שהוא היה עד כה.
יהודה גליק: האריכו אותו בשלוש שנים.
יואב קיש: יש לי שאלה נוספת.
יואב קיש: טען פה חבר הכנסת גליק שלא היה פה הרוב הנדרש, אני רוצה תשובה על זה.